हमारे देश की महानगर पालिकाएं और भवन निर्माता गड्ढ़े वाली भूमि के समतलीकरण का बड़ा आसान उपाय खोज लेते हैं : रोजाना घरों से निकलने वाले कचरे और इलेक्ट्रॉनिक कचरे से गड्ढ़े को मुफ्त में पाट दिया जाए, वह भी बिना किसी रासायनिक उपचार के। इस मिश्रित कचरे में मौजूद विभिन्न रसायन परस्पर संपर्क में आकर जब पांच-छह साल बाद रासायनिक क्रियाएं करते हैं, तो इसमें से जहरीली लैंडफिल गैसें पैदा होने लगती हैं। उनमें हाइड्रोजन, परऑक्साइड, नाइट्रोजन ऑक्साइड्स, मीथेन, कार्बन मोनोऑक्साइड और सल्फर डाईऑक्साइड वगैरह होती हैं।